Insinuandum est omnibus futuris et presentibus quod ego Symon de Mallei concessi Deo et sancte Marie de Firmitate et monachis ejusdem loci terram de Lennui quam dederat eis Hugo de Leiva, quam a me isdem Hugo tenebat in feodo. Hoc autem laudavit nepos meus Guigo de Columbers. Et ut ratum maneret in perpetuum, in capitulo coram fratribus ejusdem loci, que predika sunt confirmavi. Hujus rei testes: Hugo de Stan, prior Firmitatis, Seguinus et Sofridus, Herveius, Odo, frater ejus, Hugo Gasget, monachi Firmitatis, et fere totus conventus ejusdem loci. Postea hoc quod fecerat in capitulo Firmitatis confirmavi coram aliis testibus. Testes: Jocerannus Grossus Jocerannus de Branciun, Lebaldus de Nantun, Jocerannus de la Sala, Richardus de Seniceo, Richardus de Ver. Hoc autem feci in manu domni Guillelmi abbatis Firmitatis.